SPRÁVA ZO ZAHRANIČNEJ PRACOVNEJ CESTY č. 193 / 2016

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 1.11. 2016 (00:01) – 30. 11. 2016 (23:59), 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci november 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC v mesiaci október 2016 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.
V mesiaci november 2016 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupcov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. 
V priebehu mesiaca november prebiehali tiež intenzívne  prípravy projektu na podujatie Spreading Excellence and Crossing Innovation Divide, ktoré bude oficiálnou konferenciou počas SK Pres v Bruseli a konala 23. novembra 2016. 

Prevádzkovanie informačného portálu
Počas mesiaca november som pridávala informácie, výzvy, aktuality a podujatia na SLORD webovú stránku. 

Organizačná a administratívna činnosť v SLORD
 
V mesiaci november  som zabezpečovala bežné činnosti súvisiace s chodom kancelárie, a takisto som zabezpečila odvoz materiálov ako sú brožúry a letáky z kancelárie na miesto konania nami organizovaných akcií v rámci  Belgicka. Počas konferencie SECID som využila súkromné motorové vozidlo na presun kolegov ale aj iných materiálov na miesto konania sa konferencie a opačne.

4. Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 
V mesiaci november som sa venovala najmä dvom pripravovaným konferenciám a takisto aj pripravovanému V4 školeniu projektových manažérov. Jedna z hlavných aktivít, ktoré plánujeme v spolupráci s ďalšími styčnými kanceláriami krajín V4 a aj maďarským stálym zastúpením je príprava školenia pre projektových manažérov. Ide o trojdňové školenie, ktoré sa bude konať v Bruseli v dňoch 5.-7.12. a ktoré poskytne vybraným účastníkom prehľad hlavných informácií, ktoré potrebuje vedieť účastník pri príprave projektu. Školenie má za cieľ oboznámiť detailne účastníkov s procesom vytvárania programov Horizontu 2020, s fungovaním JPIs, PPPs, KITs, ETP, či detailne prezentovať otázky týkajúce sa duševného vlastníctva, otvorená veda a otvorený prístup ako aj otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcií. 
V novembri SLORD organizoval konferenciu SECID. Cieľom konferencie bolo vytvoriť pre stakeholderov priestor na diskusiu o  úlohe excelencie v európskom výskume a inováciách a o možnostiach, ktoré ponúka Horizont 2020 a iné národné a medzinárodné programy na preklenutie inovačných rozdielov naprieč krajinami, regiónmi, výskumnými inštitúciami, univerzitami či súkromnými podnikmi. Podujatie malo  slúžiť ako fórum na zhodnotenie výsledkov výziev Teaming, Twinning a ERA chair s cieľom poukázať na ich dosiahnuté úspechy a hlavné dôvody inovačných rozdielov. V neposlednom rade bola  jeho cieľom výmena poznatkov a budovanie a vytváranie budúcich partnerstiev. 
Významným výstupom konferencie bude záverečný dokument, ktorého cieľom je vypracovať odporúčania a návrhy ako zvýšiť inovačný potenciál a excelentnosť vo vede a výskume štátov s nízkou inovačnou výkonnosťou.  Záverečný dokument a výstupy z konferencie môžu následne slúžiť ako podklad pri tvorbe politík na národnej úrovni a ako podporný materiál pri predbežnom hodnotení Horizontu 2020.
Podujatie malo za cieľ prilákať európskych a národných stakeholderov, a to najmä univerzity, výskumné organizácie, malé a stredné podniky, výskumníkov a európske, národné a regionálne autority a politických predstaviteľov. Tento cieľ sa nám podarilo naplniť.
	
Celý mesiac november som sa venovala aj príprave konferencie Cyber  Issues, ktorú organizujeme spolu so SZ SR a konať sa bude 14.12. 2016. Venovala som  sa všetkým náležitostiam, ktoré mi vyplývajú pri príprave konferencie –oslovovanie rečníkov, administratíva, logistika podujatia, príprava materiálov,  komunikácia s účastníkmi. Na tejto akcii sa priebežne stále pracuje. 
Tak isto som sa zúčastnila skupiny IGLO Innovation, kde sme si vymenili s ďalšími členmi aktuálne informácie v jednotlivých oblastiach a za účasti rečníka z Európskej komisie nahliadli do pripravovaných iniciatív EK. Prezentácia bola venovaná   prioritám  Nórska v oblasti inovácii a predniesol ju Matthias Aguirre Havgar z Innovation Norway.

Koncom mesiaca som sa zúčastnila programového výboru SME, ktorý sa venoval novému obdobiu v Horizonte 2020. Na programovom výbore bola pánom Wolfgang Burtscherom zástupcom generálneho riaditeľa EK DG Research and Innovation opomenutá konferencia SECID ako veľmi úspešné podujatie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

 November 2016	
Dátum	Čas	Miesto	Účastník (SLORD)	Účastníci	Podujatie	
3.11. 2016	9.30-11.00	Brusel	Soňa Pallayová		IGLO INNO	
7.11. 2016	18.00-20.30	Brusel	Soňa Pallayová,, SLORD
		Večer s Jiřím Grigarom	
9.11. 2016	9.00-11.30	Brusel	Soňa Pallayová, 		IGLO CORE	
15.11. 2016	8.00-18.30	Brusel	Soňa Pallayová, 		Autumn General Assembly - Animal Task Force	
16.11.2016	9.30-11.30	Brusel	Soňa Pallayová, Daniel Straka
		V4 raňajky	
23.11.2016	6,30-20.00	Brusel	Soňa Pallayová,, SLORD
,		Presidency Conference - Spreading Excellence and Crossing the Innovation Divide4.0 Era	
28.11.2016	9.00-14.00	Brusel	Soňa Pallayová		Programový vybor SME	

Stretnutia a rokovania
November  2016	
Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
2.11.2016	14.00-15.00	SZ SR	Soňa Pallayová	Vladimír Kopecký	SECID, Cyber Issues	Stretnutie s hospodárom SZ SR pri EÚ, s ktorým sme diskutovali praktické aspekty našich pripravovaných akcií. Konferencia Cyber Issues sa bude konať v priestoroch SZ SR.	
2.11. 2016	15.00-17.30	SZ SR	Soňa Pallayová, Barbora Tothová	Marek Canecky, Peter Grebáč	Cyber Issues	S diplomatom SZ a zástupcom NBÚ sme diskutovali aktuálnu agendu konferencie Cyber Issues. Bolo nevyhnutné dohodnúť sa na rečníkoch v jednotlivých worshopoch. Pán Grebáč informoval o možnosti a podmienkach  účasti diplomatov z NATO	
14.11.2016	15.00-16.30	SLORD	Soňa Pallayová, Terézia Lesayova	Tim Buiting	SECID
	S Timom Buitingom sme sa stretli v priestoroch SLORD, Diskutovali sme jeho úlohu  ako moderátora  paralle session na Konferencii SECID.	
18.11.2016	10.00-11.00	Hotel Crowne Plaza	Soňa Pallayová, 
	SLORD	SECID 	SECID Konferencia – Diskusia so zamestnancami hotela, ktorom sa koná SECID konferencia	
22.11.2016	16.00-23.30	Hotel Crowne Plaza	Soňa Pallayová,Paulína Gono, Ratsislav Bilík		SECID	Príprava konferencie SECID v priestoroch hotela	
29.11.2016	19.00-21.00	Bratislava	Soňa Pallayová, Barbora Tothová	Marek Canecky, Peter Grebáč,	Cyber Issues	Posledné stretnutie pred konferenciou sme zhrnuli všetky úlohy, ktoré pred nami stoja a informovali sme diplomatov zo SZ o komunikácii s účastníkmi aj s panelistami.	

5.	Odporúčané závery: 
Je potrebné sa zapájať aktívne do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a podpora pri ich implementácii
Je nevyhnutné  pokračovať  v poskytovaní kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Naďalej je dôležité  poskytovať cielené informácie o možnostiach zapojenia do nových výziev, ktoré sú vyhlásené na roky 2016/2017. Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  

2.	Informovanie a školenia
Je veľmi užitočné a dôležité naďalej monitorovať a vyhodnocovať vývoj politík EÚ, a to s dôrazom na nový už vyhlásený program WP 2016-17. Toto si bude vyžadovať aktívnu spoluprácu s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
Počas predsedníctva Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.

3.	Prezentácia a popularizácia slovenského výskumu a inovácií
Je potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum: 12.12.2016
								
Správu schválil:  prof. RNDr. Ján TURŇA, CSc., generálny riaditeľ  ......................................